open-index/open-wikipedia-markdown huggingface dataset:
Τεχνικές Αεροπορικές Εκμεταλλεύσεις—Εθνικές Αεροπορικές Γραμμές

Οι **ΤΑΕ (Τεχνικές Αεροπορικές Εκμεταλλεύσεις) - Εθνικές Αεροπορικές Γραμμές** συγκροτήθηκαν από την Ελληνική κυβέρνηση το 1951 ως ο εθνικός αερομεταφορέας της Ελλάδας. Η αεροπορική εταιρεία δραστηριοποιούνταν χωρίς ανταγωνισμό σε εθνικές διαδρομές και προσέφερε ένα μικρό αριθμό προορισμών σε πόλεις της Ευρώπης και της Μέσης Ανατολής. Η αεροπορική εταιρεία πωλήθηκε στον Αριστοτέλη Ωνάση το 1957 και την μετονόμασε σε Ολυμπιακή Αεροπορία

## Ιστορικό
Στην περίοδο μετά τον Δεύτερο Παγκόσμιο Πόλεμο, υπήρχαν τέσσερις αεροπορικές εταιρείες που δραστηριοποιούνταν στην Ελλάδα:
* Τεχνικές Αεροπορικές Εκμεταλλεύσεις - T.A.E.
*Ελληνικαί Αεροπορικαί Συγκοινωνίαι - ΕΛΛΑΣ.
* Αεροπορικαί Μεταφοραί Ελλάδος - Α.Μ.Ε.
*Δαίδαλος
Από αυτές, οι Τ.Α.Ε., Α.Μ.Ε. και Δαίδαλος ήταν ιδιωτικές ενώ η ΕΛΛ.Α.Σ. ήταν δημόσια. Το 1950, η Δαίδαλος έπαψε να λειτουργεί καθώς οι επιβάτες των πτήσεων για όλες τις ελληνικές αεροπορικές εταιρείες μειώθηκαν απότομα. Λόγω των οικονομικών δυσκολιών και των τριών εταιρειών και για να διασφαλιστεί το γεγονός πως η Ελλάδα θα διατηρούσε τον εθνικό αερομεταφορέα της, το 1951, η Ελληνική κυβέρνηση διέταξε τη συγχώνευση αυτών των τριών εταιρειών στην Τ.Α.Ε.

Τα 18 αεροσκάφη από τις τρεις συγχωνευθείσες εταιρείες, συμπεριλαμβανομένου και ενός Douglas DC-4 Skymaster καθώς και τα υπόλοιπα ήταν Ντακότες τύπου DC-3. Το αεροσκάφος τύπου DC-4 χρησιμοποιούνταν κυρίως στη δι-εβδομαδιαία πτήση από την Αθήνα προς Ρώμη-Παρίσι-Λονδίνο. Επιπροσθέτως, η αεροπορική εταιρεία εξυπηρετούσε με πτήσεις Βαλκανικές πόλεις, όπως το Βελιγράδι και η Κωνσταντινούπολη, η Λευκωσία στην Κύπρο και η Αλεξάνδρεια στην Αίγυπτο.

Το 1955, η εταιρεία δεν είχε τα επιθυμητά οικονομικά αποτελέσματα, και το ελληνικό δημόσιο προσπάθησε ανεπιτυχώς να βρει αγοραστή. Τελικά ο Αριστοτέλης Ωνάσης συμφώνησε να αγοράσει την πάσχουσα εταιρεία τον Ιούλιο 1956. Η εταιρεία πετούσε με την ονομασία Τ.Α.Ε. μέχρι τον Απρίλιο του 1957, όπότε μετονομάστηκε Ολυμπιακή Αεροπορία.

## Προορισμοί
Η Τ.Α.Ε. πετούσε προς πολλούς προορισμούς στην Ελλάδα, αλλά και σε διεθνείς προορισμούς.
thumb|Δρομολόγια της ΤΑΕ
thumb|Δρομολόγια της ΤΑΕ

### Πτήσεις Εσωτερικού
 **Ελλάδα**

### Διεθνείς προορισμοί

## Στόλος




## Παραπομπές


Κατηγορία:Ολυμπιακές Αερογραμμές
Κατηγορία:Πρώην αεροπορικές εταιρείες της Ελλάδας
HMS Carysfort (1914)

Το **HMS ''Carysfort*** ήταν ελαφρύ [[καταδρομικό]] κλάσης *C* το οποίο ναυπηγήθηκε για το [[Βασιλικό Ναυτικό]] και χρησιμοποιήθηκε σε επιχειρήσεις στον [[ΑΠΠ|Α΄ Παγκόσμιο Πόλεμο]], τον [[Ρωσικός Εμφύλιος Πόλεμος|Ρωσικό Εμφύλιο]] και αλλού.

== Κατασκευή ==
Ναυπηγήθηκε είτε στις εγκαταστάσεις στο Pembroke της [[Ουαλία]]ς είτε στο Tyneside στην [[Αγγλία]]. Η κατασκευή του ξεκίνησε στις 25&nbsp;Φεβρουαρίου 1914, η [[καθέλκυση]] έλαβε χώρα στις 14&nbsp;Νοεμβρίου του ίδιου έτους και το καταδρομικό ολοκληρώθηκε τελικά τον Ιούνιο του 1915.

== Επιχειρησιακή ιστορία ==

=== Πρώτος Παγκόσμιος Πόλεμος ===
Τον Αύγουστο του 1915 το *Carysfort* εντάχθηκε στην 4η Μοίρα Ελαφρών Καταδρομικών του [[Μέγας Στόλος|Μεγάλου Στόλου]] (*Grand Fleet*). Εκείνη την χρονιά εγκαταστάθηκε στο σκάφος υποτυπώδης διάδρομος που θα επέτρεπε την απονήωση αεροπλάνων με αποστολή την αναχαίτιση γερμανικών [[αερόπλοιο|αερόπλοιων]] πάνω από την [[Βόρεια Θάλασσα]]. Το όλο εγχείρημα απέτυχε γιατί το γαλλικής προέλευσης αεροπλάνο δεν μπορούσε να φτάσει στο ύψος πτήσεις των αερόπλοιων ώστε να τα αναχαιτίσει, με συνέπεια ο διάδρομος να αφαιρεθεί από το πλοίο το 1916. Τον Απρίλιο του 1916 το *Carysfort* αντικατέστησε στην 5η Μοίρα Ελαφρών Καταδρομικών το [[HMS Conquest (1915)|HMS *Conquest*]], που είχε υποστεί ζημιές. Η Μοίρα αυτή ήταν τμήμα της δύναμης του Χάργουιτς (Harwich) και επιχειρούσε στην Βόρεια Θάλασσα για να προστατεύει την ανατολική πρόσβαση στα στενά του Ντόβερ και το [[κανάλι της Μάγχης]]. Δεν συμμετείχε στην περίφημη [[ναυμαχία της Γιουτλάνδης]]. Το 1917 το *Carysfort* επέστρεψε στον Μεγάλο Στόλο, αυτή την φορά ως [[ναυαρχίδα]] της 7ης Μοίρας Ελαφρών Καταδρομικών. Τον Δεκέμβριου αυτού του έτους συγκρούστηκε με το [[εμπορικό πλοίο]] SS *Glentaise* στα ανοικτά του [[Όρφορντ Νες]] στο [[Σάφολκ]]. Παρέμεινε στις τάξεις της 7ης Μοίρας μέχρι το 1919.

=== Μεταπολεμική χρήση ===
Τον Απρίλιο του 1919 το *Carysfort* εντάχθηκε στην 2η Μοίρα Ελαφρών Καταδρομικών, που ήταν τμήμα της Δύναμης Χάργουιτς. Στάλθηκε στην [[Βαλτική Θάλασσα]], στα πλαίσια των βρετανικών επιχειρήσεων εναντίον των [[Μπολσεβίκοι|Μπολσεβίκων]] και γερμανικών δυνάμεων (βλέπε [[Βρετανική Εκστρατεία στην Βαλτική (1918–19)]]). Το καταδρομικό επέστρεψε στο [[Ηνωμένο Βασίλειο]] το 1920 και το 1921 εντάχθηκε στον [[Στόλος του Ατλαντικού (Ηνωμένο Βασίλειο)|Στόλο του Ατλαντικού]]. Το 1922, την περίοδο του [[Ιρλανδικός Εμφύλιος Πόλεμος|Ιρλανδικού Εμφυλίου Πολέμου]], πραγματοποίησε περιπολίες στα ανοικτά της [[Ιρλανδία|νήσου]]. Εν συνεχεία στάλθηκε στην ανατολική [[Μεσόγειος Θάλασσα|Μεσόγειο]] για να προστατεύσει τα βρετανικά συμφέροντα στην περιοχή ενώ βρίσκονταν στα καταληκτικά της στάδια η [[Μικρασιατική εκστρατεία]] και οι ελληνοτουρκικές σχέσεις ήταν εχθρικές. Τον Σεπτέμβριο του 1923 το *Carysfort'' εντάχθηκε στον Εφεδρικό Στόλο, όμως ακριβώς ένα χρόνο αργότερα χρησιμοποιήθηκε για την μεταφορά στρατευμάτων. Την περίοδο Φεβρουαρίου-Ιουλίου 1929 μετέφερε δυνάμεις στην Κίνα. Τελικά πωλήθηκε για σκραπ τον Αύγουστο του 1931.

## Παραπομπές


## Πηγές
*
*Jane's Fighting Ships of World War One (1919), Jane's Publishing Company
*Ships of the Caroline class

Κατηγορία:Καταδρομικά κλάσης C
Προδομένος λαός - Μαντώ Μαυρογένους

**Προδομένος λαός - Μαντώ Μαυρογένους** ήταν ο τίτλος ελληνικής βιογραφικής τηλεοπτικής σειράς, γνωστής και ως **Μαντώ Μαυρογένους**, η οποία προβλήθηκε απ' την ΕΡΤ το 1983.

## Ιστορικό σημείωμα
Η σειρά προήλθε απ' το ομότιτλο μυθιστόρημα του Γεωργίου Ρούσσου και αρχικά ήταν προγραμματισμένο να προβληθεί σε 24 επεισόδια. Επειδή όμως δεν είχε την τηλεθέαση που ήθελαν και ανέμεναν οι υπεύθυνοι της ΕΡΤ, προβλήθηκαν μόνο τα μισά απ' αυτά, δηλαδή 12. Η μέρα προβολής του ήταν η Τετάρτη. Το 1ο επεισόδιο προβλήθηκε στις 8 Ιουνίου 1983 και το 12ο και τελευταίο στις 7 Σεπτεμβρίου. Το γεγονός ότι η σειρά δεν σημείωσε υψηλά ποσοστά τηλεθέασης, οφειλόταν στο ότι προβλήθηκε στη διάρκεια του Καλοκαιριού και πολλοί δεν μπορούσαν να μεταφέρουν την τηλεόρασή τους στον τόπο όπου παραθέριζαν.

Σημειωτέον ότι όπως ανέφεραν δημοσιεύματα της εποχής, επρόκειτο για υπερπαραγωγή, η οποία στη συνέχεια εξελίχθηκε σε απλή παραγωγή, καθώς το κάθε επεισόδιο κόστισε στην ΕΡΤ 1.400.000 δραχμές. Η εταιρεία που είχε αναλάβει τα δικαιώματα παραγωγής της σειράς ήταν η **Δυάς TV** και μόλις το κανάλι αποφάσισε να διακόψει την προβολή της σειράς στο 12ο επεισόδιο, επέστρεψε σε αυτό τα σκηνικά και τα κουστούμια, τα οποία σε όλες τις υπόλοιπες σειρές που είχαν προβληθεί, έμεναν στην Εταιρεία Παραγωγής.

## Διαθεσιμότητα
Η σειρά διασώζεται στο Αρχείο της ΕΡΤ.

## Υπόθεση του έργου
Βρισκόμαστε στην Τεργέστη το 1815. Εκεί τότε υπήρχε μια πολύ μεγάλη Ελληνική παροικία.

## Εξωτερικοί σύνδεσμοι

Κατηγορία:Τηλεοπτικές σειρές ΕΡΤ
Η κυρία σε διακοπές… ο κερατάς στο σπίτι

***Η κυρία σε διακοπές… ο κερατάς στο σπίτι*** (ιταλ.: *La moglie in vacanza... l'amante in città*) είναι Ιταλική ταινία της Κομέντια σέξι αλ'ιταλιάνα του 1980 σε σκηνοθεσία Σέρτζιο Μαρτίνο και σενάριο των Οτάβιο Τζέμα, Ζαν Λουί, Τζόρτζιο Μαριούζο, Φραντσέσκο Μιλίτσια, Μικέλε Μάσιμο Ταραντίνι και του σκηνοθέτη. Πρωταγωνιστούν οι Ρέντσο Μοντανιάνι, Έντβιτζε Φένεκ, Τούλιο Σολένγκι, Λίνο Μπάνφι και Μπάρμπαρα Μπουσέ.

## Σύνοψη
Ο Αντρέα Νταμιάνι είναι διευθυντής ενός ιταλικού εργοστασίου κρέατος και είναι παντρεμένος με τη Βαλέρια, αλλά παράλληλα έχει και μια ερωμένη, την Τζούλια που του ζητά συνεχώς ανταλλάγματα. Γι αυτό αποφασίζει να στείλει τη σύζυγό του για  καλοκαιρινές διακοπές προκειμένου να περάσει λίγο χρόνο με την απαιτητική ερωμένη του. Ο Αντρέα δεν υποψιάζεται ότι και η Βαλέρια έχει ένα ραντεβού με έναν Κόμη που γνώρισε πρόσφατα. Ωστόσο, η σύζυγός του δεν γνωρίζει ότι ο «κόμης» Τζιοβάνι είναι στην πραγματικότητα ο καλύτερος του φίλος του Αντρέα στη δουλειά. Όταν ο Αντρέα μάθει ότι η Βαλέρια τον απατά θα γίνει έξω φρενών και μόνο η πανέξυπνη πεθερά του είναι αυτή που θα σώσει την κατάσταση.

## Διανομή ρόλων
*Ρέντσο Μοντανιάνι - Αντρέα Νταμιάνι
*Έντβιτζε Φένεκ - Τζούλια
*Λίνο Μπάνφι - «κόμης» Τζιοβάνι
*Μπάρμπαρα Μπουσέ - Βαλέρια Μοντανιάνι

## Κυκλοφορία
Το *Η κυρία σε διακοπές… ο κερατάς στο σπίτι* έκανε πρεμιέρα στους ιταλικούς κινηματογράφους στις 14 Αυγούστου 1980 και διανεμήθηκε επίσης στη γαλλική αγορά από τις 22 Απριλίου 1981. Στην Ελλάδα η ταινία κυκλοφόρησε το καλοκαίρι του 1981 και προβλήθηκε στον θερινό κινηματογράφο Άλφα που βρισκόταν επί της οδού Πατησίων.
### Οικιακά μέσα
Στις 6 Οκτωβρίου 2004, κυκλοφόρησε σε μορφή DVD, σε διανομή από την εταιρεία Cecchi Gori Home Video.
## Παραπομπές

## Βιβλιογραφία
*

*

*

## Εξωτερικοί σύνδεσμοι
*

Κατηγορία:Ταινίες του 1980
Κατηγορία:Ιταλικές κωμικές ταινίες
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1980
Κατηγορία:Κομέντια σέξι αλ'ιταλιάνα
Κατηγορία:Ταινίες σε σκηνοθεσία Σέρτζιο Μαρτίνο
Κατηγορία:Ταινίες τοποθετημένες σε ξενοδοχεία
HMS Carysfort

Πέντε πλοία του Βασιλικού Ναυτικού εφεραν την ονομασία **HMS ''Carysfort***:

*[[HMS Carysfort (1766)|HMS *Carysfort* (1766)]] - πλοίο έκτης τάξης με 28 πυροβόλα το οποίο καθελκύστηκε το 1766 και πωλήθηκε το 1813.
*[[HMS Carysfort (1836)|HMS *Carysfort* (1836)]] - πλοίο έκτης τάξης με 26 το οποίο καθελκύστηκε το 1836 και πωλήθηκε το 1861.
*[[HMS Carysfort (1878)|HMS *Carysfort* (1878)]] - [[κορβέτα]] κλάσης *Comus* που καθελκύστηκε το 1878 και πωλήθηκε 1899.
*[[HMS Carysfort (1914)|HMS *Carysfort* (1914)]] - ελαφρύ [[καταδρομικό]] κλάσης *C* το οποίο καθελκύστηκε το 1914 και διαλύθηκε για [[σκραπ]] το 1931.
*[[HMS Carysfort (R25)|HMS *Carysfort* (R25)]] - [[αντιτορπιλικό]] κλάσης *C'' το οποίο καθελκύστηκε το 1944 και διαλύθηκε το 1970.

Κατηγορία:Ονομασίες πλοίων του Βασιλικού Ναυτικού
Hotel California

Το **Hotel California** είναι ένα τραγούδι του αμερικανικού Rock συγκροτήματος Eagles, το οποίο συμπεριλήφθηκε στον ομότιτλο δίσκο, αλλά και κυκλοφόρησε τον Φεβρουάριο του 1977 ως single.  Το κομμάτι γράφτηκε από τους Ντον Φέλντερ, Ντον Χένλεϊ και Γκλεν Φρέι. Στην πρώτη ηχογράφηση του τραγουδιού τα φωνητικά τα έχει αναλάβει ο Χένλεϊ, ενώ το τραγούδι επεκτείνεται στο τέλος του σε ένα μέρος που υπερισχύουν οι ηλεκτρικές κιθάρες των Φέλντερ και Τζόε Γουάλς.

Το κομμάτι θεωρείται το πιο γνωστό κομμάτι του σχήματος, ενώ τα κιθαριστικά σόλο, στο μακρόχρονο φινάλε του κομματιού, έχουν ψηφιστεί μεταξύ των σπουδαιότερων όλων των εποχών. Το 1978, το κομμάτι βραβεύθηκε με *Grammy Award for Record of the Year*. Στους στίχους του τραγουδιού έχουν αποδοθεί διάφορες ερμηνείες τόσο από τους φίλους των Eagles, όσο και από κριτικούς, από την άλλη το συγκρότημα περιέγραψε το κομμάτι ως μία «ερμηνεία της ακριβής ζωής στο Λος Άντζελες». Σε ένα ντοκιμαντέρ του 2013, το *[[History of the Eagles]]*, Χάνλεϊ λέει για το τραγούδι ότι είναι *«ένα ταξίδι από την αθωότητα στην εμπειρία... That's all...»*.

## Παραπομπές


## Εξωτερικοί σύνδεσμοι
* Classic Tracks: The Eagles 'Hotel California'

Κατηγορία:Τραγούδια του 1976
Κατηγορία:Singles του 1977
Κατηγορία:Τραγούδια των Eagles
Κατηγορία:Τραγούδια με θέμα το Λος Άντζελες
Κατηγορία:Νούμερο 1 singles στα Billboard Hot 100
Ροβέρτος (αποσαφήνιση)

Το όνομα **Ροβέρτος** μπορεί να αναφέρεται στους παρακάτω:

## Βασιλείς της Γαλλίας
* Ροβέρτος Α΄ της Γαλλίας 
* Ροβέρτος Β΄ της Γαλλίας 

## Βασιλείς της Σκωτίας
* Ροβέρτος Α΄ της Σκωτίας 
* Ροβέρτος Β΄ της Σκωτίας
* Ροβέρτος Γ΄ της Σκωτίας

## Δούκες της Βουργουνδίας
* Ροβέρτος Α΄ της Βουργουνδίας
* Ροβέρτος Β΄ της Βουργουνδίας 

## Δούκες της Νορμανδίας
* Ροβέρτος Α΄ της Νορμανδίας 
* Ροβέρτος Β΄ της Νορμανδίας

## Κόμητες του Ντρε
* Ροβέρτος Α΄ του Ντρε
* Ροβέρτος Β΄ του Ντρε
* Ροβέρτος Γ΄ του Ντρε 

## Κόμητες του Αρτουά
* Ροβέρτος Α΄ του Αρτουά
* Ροβέρτος Β΄ του Αρτουά
* Ροβέρτος Γ΄ του Αρτουά 
* Ροβέρτος Δ΄ του Αρτουά του E

## Κόμητες της Φλάνδρας
* Ροβέρτος Α΄ της Φλάνδρας 
* Ροβέρτος Β΄ της Φλάνδρας 

## Λοιποί ευγενείς
* Ροβέρτος Α΄ της Πάρμας 
* Ροβέρτος Γυϊσκάρδος
* Ροβέρτος του Κλερμόν 
* Ροβέρτος του Κουρτεναί
* Ροβέρτος της Νάπολης
* Ροβέρτος Στιούαρτ, δούκας του Όλμπανυ  
* Ροβέρτος του Τάραντα
* Ροβέρτος ο Ισχυρός

Κατηγορία:Αποσαφηνίσεις ονομάτων
Cocaine (τραγούδι)

To **Cocaine** είναι ένα τραγούδι που γράφτηκε και ηχογραφήθηκε από τον Τζέι Τζέι Κέιλ, ο οποίος έως τότε ήταν ένας όχι και τόσο γνωστός καλλιτέχνης της country-blues. Ακολούθως, το κομμάτι διασκευάστηκε από τον Έρικ Κλάπτον και απέκτησε φήμη τόσο το τραγούδι όσο και ο ίδιος ο Κέιλ. Το τραγούδι έχει χρησιμοποιηθεί και σε κινηματογραφικές ταινίες. Επίσης, το single, του Κέιλ έπιασε την κορυφή στα τσαρτ της Νέας Ζηλανδίας.

Η εκτέλεση του Κλάπτον γνώρισε μεγάλη επιτυχία, μπαίνοντας και στα αμερικανικά τσαρτ, καταλαμβάνοντας τη 30η θέση, και στα καναδικά στη 2η θέση, το 1980. Επίσης, το Cocaine, δεν ήταν το μόνο τραγούδι που διασκεύασε ο Κλάπτον από  κομμάτια του Κέιλ. Ο Κλάπτον έχει αναφέρει για το τραγούδι: *«Το Cocaine είναι ένα κομμάτι κατά των ναρκωτικών»*. Η διασκευή του Κλάπτον δεν ήταν η μόνη που υπέστη το τραγούδι, μεταξύ άλλων, έχει διασκευαστεί για από τους Nazareth.

## Παραπομπές


Κατηγορία:Τραγούδια του 1976
Κατηγορία:Τραγούδια του Έρικ Κλάπτον
Κατηγορία:Singles του 1977
Λουίζ Καρτόν

Η **Λουίζ Καρτόν** (γεννημένη στις 16 Απριλίου του 1994) είναι Βελγίδα αθλήτρια η οποία ειδικεύεται στον ανώμαλο δρόμο και στις µεσαίες και μεγάλες αποστάσεις. Τα προσωπικά ρεκόρ της είναι 4:10.98 στα 1500 μέτρα, 9:07.61 στα 3000 μέτρα και 15:23.82 στα 5000 μέτρα που τα πραγματοποίησε το 2015.

Έχει συμμετοχές σε τρία Ευρωπαϊκά Πρωταθλήματα Ανώμαλου Δρόμου, το 2013, το 2014 και το 2015, σε ένα Ευρωπαϊκό Πρωτάθλημα Στίβου U20, το 2013 και σε ένα Ευρωπαϊκό Πρωτάθλημα Στίβου U23, το 2015. Η μεγαλύτερη διάκρισή της είναι το χρυσό μετάλλιο στο Ευρωπαϊκό Πρωτάθλημα Ανώμαλου Δρόμου του 2015 στην κατηγορία U23 που διεξήχθη στην Υέρ της Γαλλίας. Τις περιόδους 2014 με 2015 και 2015 με 2016 κατέκτησε την πρώτη θέση στη ετήσια σειρά διεθνών διοργανώσεων ανώμαλου δρόμου στο Βέλγιο, το Lotto Cross Cup.

Σε εθνικό επίπεδο, η Καρτόν έχει αγωνιστεί σε πέντε Βελγικά Πρωταθλήματα Ανώμαλου Δρόμου με τις καλύτερες διακρίσεις της να είναι τα χρυσά μετάλλια στο ανώτερο επίπεδο το 2015 και το 2016. Η Λουίζ Καρτόν ύστερα από όλα τα επιτεύγματά της το 2015 κέρδισε το Golden Spike award ως η πιο πολλά υποσχόμενη αθλήτρια στο Βέλγιο και το βραβείο Ευρωπαίος Αθλητής του Μήνα για τον μήνα Δεκέμβριο που απονέμει η Ευρωπαϊκή Ομοσπονδία Στίβου.

Η πιο σπουδαία συμμετοχή της θα είναι στα 5000 μέτρα στους Ολυμπιακού Αγώνες του 2016 που θα πραγματοποιηθούν στο Ρίο ντε Τζανέιρο της Βραζιλίας. Η Καρτόν ανήκει στην ομάδα Ac Meetjesland.

## Προσωπικά ρεκόρ

*1500 μέτρα – 4:10.98 (2015)
*3000 μέτρα – 9:07.61 (2015)
*5000 μέτρα – 15:23.82 (2015)

## Επιτεύγματα
### Εθνικές διοργανώσεις

### Διεθνείς διοργανώσεις

## Παραπομπές


## Εξωτερικοί σύνδεσμοι

* Eπίσημη ιστοσελίδα της Λουίζ Καρτόν
* Λουίζ Καρτόν προφίλ στην IAAF
* Λουίζ Καρτόν προφίλ στην EAA

Κατηγορία:Βέλγοι αθλητές του στίβου
Όρος Εφραίμ

Το **Όρος Εφραίμ** (), ή εναλλακτικά **Όρος του Εφραίμ**, ήταν το ιστορικό – βιβλικό όνομα για την κεντρική ορεινή περιοχή του Ισραήλ, την οποία κάποτε κατείχε η φυλή του Εφραίμ (π.χ. Ιησούς του Ναυή 17:15 , 19:50 , 20:7 ) και εκτεινόταν από την Βαιθήλ ως την πεδιάδα του Ισραήλ. Στην εποχή του Ιησού του Ναυή, περίπου μεταξύ του 18ου και 13ου αιώνα προ Χριστού, οι λόφοι αυτοί ήταν καλυμμένοι με πυκνό δάσος.  
## Αναφορές στη Βίβλο και πόλεις στο Όρος Εφραίμ
Το Όρος Εφραίμ αναφέρεται με αυτό το όνομα περί τις 40 φορές στην Παλαιά Διαθήκη και αρκετές άλλες αναφερόμενο σ’ αυτό ως την ορεινή περιοχή της Φυλής του Εφραίμ. 

Αποτελούσε φυσικό καταφύγιο ως ορεινή περιοχή σε πολέμους και εξεγέρσεις (π.χ. Α΄ Βασιλείων 14:22 ), επίκεντρο πολεμικών συγκρούσεων (π.χ. Α΄ Βασιλείων 14:23 ), ενώ αποτελούσε εφαλτήριο για επιθέσεις εναντίον εχθρών, όπως για παράδειγμα όταν ο κριτής Αώδ όταν ήρθε στο Ισραήλ, σάλπισε με κεράτινη σάλπιγγα στο Όρος Εφραίμ, και ο λαός κατέβηκε από το βουνό και τον ακολούθησε νικώντας τους Μωαβίτες (Κριταί 3:27 ), ή όταν ο Γεδεών κάλεσε τους Ισραηλίτες από το Όρος Εφραίμ, οι οποίοι νίκησαν τους Μαδιανίτες (Κριταί 7:24 ). 

Την εποχή του Σολομώντα αναφέρεται υπεύθυνος της ορεινής περιοχής του Εφραίμ ένας αξιωματούχος ονόματι Βενώρ. 

Στην ορεινή περιοχή του Εφραίμ αναφέρεται το όρος Σομόρων (Παραλειπομένων Β΄ 13:4 ).

Μεταξύ των προσώπων που αναφέρονται ότι κατοικούσαν ή ήταν από την ορεινή περιοχή του Εφραίμ ήταν οι Ιεροβοάμ Α΄ (π.χ. Βασιλείων Γ΄ 12:24β  ), οι Ελκανά και η Άννα, οι γονείς του Σαμουήλ (Α΄ Βασιλείων 1:1 ) και η Δεββώρα (Κριταί 4:5 ).

### Πόλεις στο Όρος Εφραίμ
Στην Βίβλο αναφέρονται αρκετές πόλεις στην ορεινή περιοχή στο Όρος Εφραίμ, μερικές από τις οποίες είναι:
***[[Βαιθήλ]]** και **[[Ραμά]]**, άλλο όνομα της οποίας είναι **Αρμαθαίμ** (Α΄ Βασιλείων 1:1 ), μεταξύ των οποίων κατοικούσε η προφήτισσα και κριτής Δεββώρα (Κριταί 4:5 ).
***[[Γαβαά|Γαβαάρ]]**, όπου θάφτηκε ο Ελεάζαρ και ο γιος του, Φινεές (Ιησούς του Ναυή 24:33  και Κριταί 19:16  ).
***Γαζέρ** (ή **Γεζέρ**, ή **Γάζαρα**, ή **Γαζήρα**), την οποία η Φυλή του Εφραίμ παραχώρησε με τους καλλιεργήσιμους αργούς της στους Λευίτες (Παραλειπομένων Α΄ 6:22 )
* **Θαμνασαράχ** (Ιησούς του Ναυή 19:50  Ιησούς του Ναυή 21:42β ), ή **Θαμναθαρές** (Ιησούς του Ναυή 24:31  και Κριταί 2:9 ), (ή Θιμνάθ-Σαράχ, ή Θιμνάθ-Χέρες), όπου και θάφτηκε ο ίδιος ο Ιησούς του Ναυή.
***Σαμίρ**, όπου θάφτηκε ο κριτής Θωλά (Κριταί 10:1 ). 
***Σαριρά** (Βασιλείων Γ΄ 11:43  και 12:24β , Βασιλείων Γ΄ 12:24ζ ), την οποία οχύρωσε ο Ιεροβοάμ, ενώ και τους κατοπινούς χρόνους επιβίωσε οχυρό με το όνομα Σαριρά, το οποίο έγινε στον τόπο του αρχικού
* **[[Συχέμ]]** (Ιησούς του Ναυή 20:7 , Παραλειπομένων Α΄ 6:52  ). Ένα άλλο όνομα της πόλης ήταν **Σικίμα**, (ή Σίκιμα), με το οποίο όνομα αναφέρεται επίσης στην Παλαιά Διαθήκη ως πόλη του "όρους Εφραίμ" (Βασιλείων Γ΄ 12:24ξ  , Βασιλείων Γ΄ 12:25 ).

## Παραπομπές


Κατηγορία:Γεωγραφία της Βίβλου
Layla

To **Layla** είναι ένα τραγούδι του συγκροτήματος Derek and the Dominos, που γράφτηκε από τον Έρικ Κλάπτον και τον Τζιμ Γκόρντον, και κυκλοφόρησε το 1970 στον δίσκο *Layla and Other Assorted Love Songs*. Είναι, επίσης, γνωστό, επειδή τα μέρη του γράφτηκαν ξεχωριστά από τους δύο καλλιτέχνες.

Οι στίχοι του κομματιού είναι εμπνευσμένοι από ένα περσικό ποίημα του 5ου αιώνα, ονόματι *Λέιλα και Ματζνουν*, το οποίο αργότερα διασκευάστηκε από τον Νιζαμί, με ένα αντίτυπο να φτάνει στα χέρια του Ίαν Ντάλας, ο οποίος με τη σειρά του το έδωσε στον Κλάπτον. Το βιβλίο παρακίνησε τον Κλάπτον, το οποίο έχει ως επίκεντρο τον έρωτα ενός νεαρού για μία όμορφη νεαρή κοπέλα, που όμως δεν μπορεί να την κάνει δική του, με αποτέλεσμα να τρελαθεί.

Το Layla στην αρχική του κυκλοφορία δεν σημείωσε κάποια εμπορική επιτυχία. Με το πέρας του χρόνου, το κομμάτι έχει δεχθεί ευνοϊκές κριτικές και συγκαταλέγεται ανάμεσα σε σπουδαιότερα rock κομμάτια όλων των εποχών. Ωστόσο, δύο επανεκτελέσεις έχουν γνωρίσει εισπρακτική επιτυχία, η πρώτη το 1972 και η άλλη 20 χρόνια αργότερα, σε μία ακουστική εκτέλεση από τον Κλάπτον. Το 2004, συμπεριλήφθηκε στη λίστα του περιοδικού *[[Rolling Stone]]*, Κατάλογος με τα 500 σημαντικότερα τραγούδια όλων των εποχών, καταλαμβάνοντας την 27η θέση, ενώ η ακουστική του εκτέλεση κέρδισε ένα Grammy Καλύτερου Rock Τραγουδιού.

## Παραπομπές


## Βιβλιογραφία

*
*
* 
*
*
*
*
*
*
*

## Εξωτερικοί σύνδεσμοι
* [ Allmusic's review of "Layla"]
* Bobby Whitlock & CoCo Carmel
* "Layla" lyrics
* "Reason to Rock" review
* Layla Covers by Various Artists

Κατηγορία:Τραγούδια του 1970
Κατηγορία:Τραγούδια του Έρικ Κλάπτον
Κατηγορία:Singles του 1971
Κατηγορία:Singles του 1972
Κατηγορία:Singles του 1982
Κατηγορία:Singles του 1992
Κατηγορία:Singles της Atco Records
Κατηγορία:Singles της Reprise Records
Little Wing

To **Little Wing** είναι ένα τραγούδι που γράφτηκε από τον Τζίμι Χέντριξ συμπεριλήφθηκε σε δίσκο των *[[The Jimi Hendrix Experience]]*, το 1967. Πρόκειται για ένα αργόσυρτο κομμάτι, μία Rhythm and blues μπαλάντα, που εκτελείται με τη φωνή και την κιθάρα του Χέντριξ, μαζί με μπάσο, κρουστά και ένα μεταλλόφωνο. Στιχουργικά το κομμάτι, όπως και άλλα του Χέντριξ, επίκεντρο είναι η γυναίκα, δίνοντάς της μία ιδεαλιστική μορφή. Αν και η διάρκειά του ίσα που ξεπερνά τα δύο λεπτά, θεωρείται ένα από τα πιο μεστά και γεμάτα τραγούδια του.

Το κομμάτι κυκλοφόρησε στον δίσκο **, τον Δεκέμβριο του 1967 στη Βρετανία και τον επόμενο μήνα στις ΗΠΑ. Ήταν το ένα από τα δύο κομμάτια του δίσκου που βρίσκονταν στο ρεπερτόριο τους στις ζωντανές εμφανίσεις. Το κομμάτι θεωρείται ένα από τα πιο γνωστά του Χέντριξ, το οποίο έχει διασκευαστεί κι από αρκετούς καλλιτέχνες, διαφόρων μουσικών στυλ. Το περιοδικό Rolling Stone, στη λίστα του με τα 500 σημαντικότερα τραγούδια όλων των εποχών, το κατέταξε 366ο.

## Παραπομπές


## Αναφορές
*
*
*
*
*
*
*
*
*
*
*
*
*
*
*
*
*
*
*

Κατηγορία:Τραγούδια του 1967
Κατηγορία:Τραγούδια του Έρικ Κλάπτον
Σταιτίτης

μικρογραφία | Τηγανίτα | 200px
μικρογραφία | Όλυρα ή Αγριοσίταρο ή Ντίνκελ |200px

Ο **σταιτίτης** ή **στατίτης** είναι είδος τηγανίτας (γνωστή και ως pancake), φτιαγμένη από αλεύρι, γάλα, βούτυρο, μπέικιν πάουντερ και ζάχαρη.

## Ετυμολογία
Το όνομα του προήλθε από το συστατικό του, το αλεύρι σταις, δηλαδή το αλεύρι από όλυρα, ονομαζόμενο και ως αγριοσίταρο ή ντίνκελ.

## Προέλευση
Την παρασκεύαζαν οι αρχαίοι Έλληνες και την σερβίριζαν με μέλι, σουσάμι και τυρί.  

## Τρόπος σερβιρίσματος
Συνήθιζαν να το σερβίρουν σε πλούσια γεύματα, όπου παρευρίσκονταν αρκετοί συνδαιτυμόνες, καθώς δεν τους άρεσε να τρώνε μόνοι τους. 

## Παραπομπές


Κατηγορία:Ελληνική κουζίνα
Ταγκό των μαύρων ίππων

Το **Ταγκό των μαύρων ίππων** (*Black Knights' Tango*), γνωστό επίσης ως **Μεξικανική άμυνα** (*Mexican Defense*) και **Κέβιτζ–Τράικοβιτς άμυνα** (*Kevitz–Trajkovic Defense*), είναι ένα άνοιγμα στο σκάκι το οποίο χαρακτηρίζεται από τις κινήσεις 1.δ4 Ιζ6 2.γ4 Ιγ6 (σε αλγεβρική σημειογραφία).

Η θέση μπορεί να προκύψει και από μεταφορά, για παράδειγμα μετά από 1.γ4 Ιζ6, ή 1.δ4 Ιγ6, ή 1.γ4 Ιγ6.

## Ονομασία
Το άνοιγμα προέρχεται από τη δεκαετία του 1920, όταν παιζόταν από τον Μεξικάνο γκρανμαίτρ Κάρλος Τόρρε Ρεππέτο (εξ ου και η ονομασία του ως «Μεξικανική άμυνα»). Επίσης, παιζόταν τότε από τον Αμερικανό μαιτρ Αλεξάντερ Κέβιτζ και αργότερα από τον Γιουγκοσλάβο μαιτρ Μιχαΐλο Τράικοβιτς (εξ ου και η ονομασία του ως «Κέβιτζ–Τράικοβιτς άμυνα»).

Μετά από δεκαετίες στην αφάνεια, το άνοιγμα αναζωογονήθηκε από τον διεθνή μαιτρ Γκεόργκι Ορλώφ, ο οποίος δημοσίευσε ένα εγχειρίδιο και ένα βιβλίο για το άνοιγμα αυτό, το 1992 και το 1998 αντίστοιχα. Ο Ορλώφ μετονόμασε το άνοιγμα, εξηγώντας ότι:
:*Αυτό το ανώνυμο άνοιγμα έχει ατονήσει και σπάνια παίρνει κάποια εύφημο μνεία.*
:*Ελπίζω να αλλάξει αυτό δίνοντας στην άμυνα ένα ελκυστικό όνομα· όπως, Ταγκό Μαύρων Ίππων!*

Τελικά ο Ορλώφ, το 1998 στο βιβλίο του, το έγραψε στη γενική ως «Ταγκό των μαύρων ίππων».

## Ιστορία
Το 1925 ο Κάρλος Τόρρε το χρησιμοποίησε εναντίον του τότε Πρωταθλητή Σκακιού των Η.Π.Α. Φρανκ Τζέιμς Μάρσαλ και τον νίκησε σε επτά μόνο κινήσεις. Το άνοιγμα έμεινε στην αφάνεια για αρκετό καιρό, ώσπου ο Σοβιετικός γκρανμαίτρ Ανατόλι Λουτίκοβ το επανέφερε και πάλι στο προσκήνιο. Από το 1992, το άνοιγμα χρησιμοποιήθηκε από αρκετούς ισχυρούς γκρανμαίτρ, συμπεριλαμβανομένων των Βίκτωρ Μπολογκάν, Τζόελ Μπέντζαμιν, Λάρι Κρίστιανσεν και Άλεξ Γερμολίνσκι. Ο Άλεξ Γερμολίνσκι το αποτήλμησε ανεπιτυχώς εναντίον του Γκάρι Κασπάροφ το 1996 στην 32η Σκακιστική Ολυμπιάδα του Ερεβάν.

## Θεωρία
Αν και αρκετά ασυνήθιστο, το «Ταγκό» βασίζεται σε μια ισχυρή θέση από ό,τι τα περισσότερα άλλα εκκεντρικά ανοίγματα, καθώς τα μαύρα αναπτύσσονται γρήγορα, έχουν μια ευέλικτη δομή πιονιών και είναι έτοιμα να αντεπιτεθούν στο κέντρο με 3...ε5, είτε με ...ε6 και ...δ5. Το άνοιγμα έχει κάποιες διακριτές βαριάντες, αν και συνήθως είναι αποτέλεσμα κάποιας μεταφοράς, μπορεί επίσης να μεταφερθει σε Ινδική άμυνα του βασιλιά, Μπογκοϊνδική άμυνα, Νιμζοϊνδική άμυνα, Άμυνα Τσιγκόριν, Σύστημα Ραγκοζίν, Καταλανικό άνοιγμα και Αγγλικό άνοιγμα.

## Βαριάντες
Το Ταγκό των μαύρων ίππων καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τον κωδικό A50.

Οι πιο κοινές βαριάντες του ανοίγματος είναι οι:

* 3.Ιζ3, που είναι η πιο συνηθισμένη κίνηση, καθώς αποτρέπει το 3...ε5. Υπάρχει βέβαια και η άποψη ότι η κίνηση δεν εμποδίζει το 3...ε5.
* 3.Ιγ3, που είναι η δεύτερη πιο δημοφιλής κίνηση των λευκών.
* 3.δ5, η οποία είναι μια φιλόδοξη κίνηση που παίζεται σπάνια.

## Παραπομπές


### Πηγές

* 
* 
* 
* 
* 

### Παρτίδες


## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Black Knights' Tango

Κατηγορία:Σκακιστικά ανοίγματα
Ακματίδας ο Λακεδαιμόνιος

Ο **Ακματίδας ο Λακεδαιμόνιος** (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Σπάρτη.

## Βιογραφικά στοιχεία
Στέφθηκε νικητής στο αγώνισμα του πένταθλου κατά τους 70ους ολυμπιακούς αγώνες της αρχαιότητας (500 π.Χ.). Αναφέρεται πως έγινε ολυμπιονίκης *[[ακονιτί]]*, ενώ σε ανασκαφές που έγιναν το 1937 από Γερμανούς αρχαιολόγους στην αρχαία Ολυμπία ανακαλύφθηκε εξοπλισμός αλτήρων -κατά την αρχαιότητα ο αλτήρας ήταν βάρος το οποίο υποβοηθούσε δίνοντας ορμή στα άλματα- όπου ήταν αναγεγραμμένο το όνομα του Ακματίδα και η πληροφορία πως νίκησε ακονιτί και αφιέρωσε το αντικείμενο αυτό ως ανάθημα. Ο Ακματίδας ήταν πιθανώς ο παππούς του Ανάξαδρου, ολυμπιονίκη στο τέθριππο κατά τους 88ους ολυμπιακούς αγώνες το 428 π.Χ..

[thumb|297x297px|Τα βάρη (''[Αλτήρας (αρχαία Ελλάδα)|αλτήρες*) του Ακματίδα στο [[Αρχαιολογικό Μουσείο Ολυμπίας]]|εναλλ.=|αριστερά]]
==Αλτήρας που φέρει την επιγραφή του==
<br>
*'ΑΚΜΑΤΙΔΑΣ ΛΑΚΕΔΑΙΜΟΝΙΟΣ ΝΙΚΟΝ ΑΝΕΘΕΚΕ ΤΑ ΠΕΝΤΕ ΑΣΣΚΟΝΙΚΤΕΙ'''
(«Ο νικητής Ακματίδας ο Λακεδαιμόνιος αφιέρωσε τα πέντε ακονιτί».)

## Βιβλιογραφία

* Sparta: New Perspectives Από τον Stephen Hodkinson, Anton Powell
* The Pentathlon of the Ancient World Από τον Frank Zarnowski

## Παραπομπές


Ακματιδας
Ακματιδας
Κατηγορία:Αρχαίοι ολυμπιονίκες του πεντάθλου
Κατηγορία:Αρχαίοι ολυμπιονίκες (6ος αιώνας π.Χ.)
ΜΚ Ζενίτ Αγίας Πετρούπολης

Η **ΜΚ Ζενίτ Αγίας Πετρούπολης** (ρωσικά: БК Зенит Санкт-Петербург) είναι ρωσική επαγγελματική ομάδα καλαθοσφαίρισης που εδρεύει στην Αγία Πετρούπολη. Η ομάδα αγωνίζεται στη Γεντίναϊα Λίγκα (Единая Лига ВТБ). Διεξάγει τους εντός έδρας αγώνες της στη Σιμπούρ Αρένα. Ο σύλλογος χρηματοδοτείται από την Gazprom (Газпром).

## Ιστορία
Ο σύλλογος ιδρύθηκε αρχικά το 2003, με την επωνυμία «Ντιναμό Περιφέρειας Μόσχας» και αγωνίστηκε στη Μπασκετμπόλναγια Σουπερλίγκα 1. Η αρχική ομάδα έδρευε στο Λιούμπερτσι της Περιφέρειας Μόσχας στη Ρωσία.

Τον Ιούνιο του 2007, ο σύλλογος καλαθοσφαίρισης της Ντιναμό Περιφέρειας Μόσχας διαλύθηκε και ακολούθησε μία αναδιοργάνωση της ομάδας η οποία ονομαζόταν πλέον «Τριούμφ Λιούμπερτσι». Η Τριούμφ διατήρησε όλη την ιστορία και τις επιτυχίες του συλλόγου Ντιναμό Περιφέρειας Μόσχας, μέσω της εξαγοράς της ιστορίας και των δικαιωμάτων του συλλόγου. Την περίοδο 2013–14, η Τριούμφ έφτασε μέχρι τον τελικό του EuroChallenge, στο οποίο έχασε από την Γκρισίν Μπον Ρέτζιο Εμίλια με 65:79.

Τον Ιούλιο του 2014, ο σύλλογος ανακοίνωσε ότι μετεγκαθίσταται από τo Λιούμπερτσι στην Αγία Πετρούπολη, αλλάζοντας την επωνυμία του σε Ζενίτ Αγίας Πετρούπολης. Ο σύλλογος διατήρησε την ιστορία και τα δικαιώματα της Τριούμφ Λιούμπερτσι, καθώς και τη θέση της τόσο στην ΒΤΜ Λίγκα όσο και στο Γιούροκαπ. Επίσης, ο σύλλογος εξακολουθεί να προσπαθεί να διατηρήσει μια δεύτερη ομάδα στο Λιούμπερτσι, που θα ανταγωνίζεται στη Μπασκετμπόλναγια Σουπερλίγκα 1. Από το 2020, επέστρεψε στην Ευρωλίγκα. Στις 18 Φεβρουαρίου 2022, αποβλήθηκε από την Ευρωλίγκα λόγω της ρώσικης εισβολής στην Ουκρανία. Η αποβολή από τις ευρωπαϊκές διοργανώσεις της ίσχυσε και τη σεζόν 2022-23.

Τη σεζόν 2021-22, κατέκτησε για πρώτη φορά στην ιστορία της τον τίτλο στη VTB Λίγκα.

## Έδρα
Δεδομένου ότι ο σύλλογος μετακόμισε στην Αγία Πετρούπολη, διεξάγει τους εντός έδρας αγώνες του στη Σιμπούρ Αρένα. Όταν ο σύλλογος έδρευε στο παρελθόν στο Λιούμπερτσι, διεξήγαγε τους εντός έδρας αγώνες του στην Τριούμφ Αρένα.

## Ονομασίες
Ακολουθούν οι ονομασίες της ομάδας με την πάροδο του χρόνου:

*2003–2007 Ντιναμό Περιφέρειας Μόσχας
*2007–2014 Τριούμφ Λιούμπερτσι
*2014– Ζενίτ Αγίας Πετρούπολης

## Επιτυχίες

* **[[VTB Λίγκα]]**
** Νικήτρια (1): 2022
***Σούπερ Καπ VTB Λίγκα**
**Νικήτρια (2): 2022, 2023
***FIBA Europe Conference North**
** Νικήτρια (1): 2004, 2005
***[[EuroCup Challenge|FIBA EuroCup Challenge]]**
** Ημιτελικά (1): 2005
***[[EuroChallenge]]**
** Φιναλίστ (1): 2014
** Ημιτελικά (2): 2009, 2012

## Παίχτες

### Τρέχουσα σύνθεση

### Διάγραμμα ομάδας

## Παραπομπές


## Εξωτερικοί σύνδεσμοι
* 

Κατηγορία:Ρωσικοί σύλλογοι καλαθοσφαίρισης
Κατηγορία:Αγία Πετρούπολη
Κατηγορία:Ιδρύσεις ομάδων καλαθοσφαίρισης το 2003
Κατηγορία:Σύλλογοι της Ευρωλίγκα ανδρών
Voodoo Child (Slight Return)

Το **Voodoo Child (Slight Return)** είναι ένα τραγούδι του ροκ συγκροτήματος *[[The Jimi Hendrix Experience]]*, που κυκλοφόρησε το 1968, στο δίσκο *[[Electric Ladyland]]*. Οι στίχοι και η μουσική γράφτηκαν από τον Τζίμι Χέντριξ. Το κομμάτι περιέχει αυτοσχεδιασμούς του Χέντριξ, με τον ίδιο να βρίσκεται στα φωνητικά και να το συνοδεύουν οι Νόελ Ρέντινγκ (μπάσο) και ο Μιτς Μίτσελ (κρουστά). Το κομμάτι αυτό είναι ένα από τα πιο γνωστά κομμάτια του Χέντριξ, ερμηνεύοντάς το συνεχώς σε συναυλίες, ενώ πολλές από αυτές ηχογραφήθηκαν και συνέχισε να κυκλοφορεί σε διάφορα άλμπουμ.

Μετά τον θάνατό του, το 1970, κυκλοφόρησε single στο Ηνωμένο Βασίλειο, υπό την ονομασία *Voodoo Chile*, με αυτό το single να αποτελεί τη μόνη του φορά που έπιασε το νούμερο 1 στα βρετανικά τσαρτ. Πολλοί καλλιτέχνες το έχουν διασκευάσει ή, ακόμα, κι ηχογραφήσει. Το περιοδικό *[[Rolling Stone]]*, στη λίστα του Κατάλογος με τα 500 σημαντικότερα τραγούδια όλων των εποχών, το κατέταξε στη 102η θέση.

## Παραπομπές


## Αναφορές
*
*
*
*
*

Κατηγορία:Τραγούδια του 1970
Κατηγορία:Singles του 1970
Μοντέρνο Μπενόνι

Το **Μοντέρνο Μπενόνι** (*Modern Benoni*) είναι ένα άνοιγμα στο σκάκι, το οποίο χαρακτηρίζεται από τις αρχικές κινήσεις (σε αλγεβρική σημειογραφία):
:1. δ4 Ιζ6
:2. γ4 γ5
:3. δ5 ε6

Το Μοντέρνο Μπενόνι καταχωρήθηκε στην *[[Εγκυκλοπαίδεια Σκακιστικών Ανοιγμάτων]]* υπό τους κωδικούς A60–A79.

## Ιστορία
Ο Φρανκ Μάρσαλ εφηύρε το Μοντέρνο Μπενόνι και το έπαιξε εναντίον του Χοσέ Ραούλ Καπαμπλάνκα το 1927 στη Νέα Υόρκη, αλλά οι πειραματισμοί του στο άνοιγμα αυτό αγνοούνταν σε μεγάλο βαθμό για περισσότερα από 20 χρόνια. Στη δεκαετία του 1950, το άνοιγμα αναζωογονήθηκε από σκακιστές στη Σοβιετική Ένωση, επικεφαλής ανάμεσά τους ήταν ο γκρανμαίτρ Μιχαήλ Ταλ. Ακολούθησαν και άλλοι παίκτες με εξίσου επιθετικό και ανυποχώρητο στυλ, όπως ο Μπόμπι Φίσερ και ο Γκάρι Κασπάροφ, μέχρι που εδραιώθηκε η φήμη του ανοίγματος ως μία από τις πιο δυναμικές αντιδράσεις των μαύρων στο 1.δ4.

Το Μοντέρνο Μπενόνι υπέστη σοβαρή θεωρητική κρίση στη δεκαετία του 1980 και του 1990, όταν οι σκακιστές παίζοντας με τα μαύρα συναντούν μεγάλες δυσκολίες στην εκπλήρωση της επίθεσης Ταϊμάνοβ μετά από 7.ζ4 και τη σύγχρονη κύρια βαριάντα: 7.Ιζ3 Αη7 8.θ3 0-0 9.Αδ3. Κατά τον 21ο αιώνα η θεωρητική στήριξη του ανοίγματος ανέκαμψε και μαζί της ανέκαμψε και η φήμη του ανοίγματος. Αξίζει να σημειωθεί, ότι ήταν η επιλογή του Βλαντιμίρ Κράμνικ όταν χρειαζόταν μια νίκη με τα μαύρα κατά το προτελευταίο παιχνίδι στο Κλασικό Παγκόσμιο Σκακιστικό Πρωτάθλημα το 2004.

## Θεωρία
Μετά τις αρχικές κινήσεις, τα μαύρα προχωρούν στην κατάκτηση του τετραγώνου δ5, δημιουργώντας υπεροχή των μαύρων πιονιών στην πτέρυγα της βασίλισσας. Για την υποστήριξουν το πλεονέκτημά τους, συνήθως κάνουν φιανκέτο στο τετράγωνο η7 με τον αξιωματικό του βασιλιά τους. Αυτά τα δύο χαρακτηριστικά διαφοροποιούν την θέση των μαύρων από την Άμυνα Μπενόνι και την Ινδική άμυνα του βασιλιά, αν και οι μεταθέσεις μεταξύ αυτών των ανοιγμάτων είναι πολύ συνηθισμένες.

## Παραπομπές


### Πηγές

* 
* 

## Εξωτερικοί σύνδεσμοι
* Αγγλόφωνα βικιβιβλία: Chess Opening Theory: Modern Benoni

Κατηγορία:Σκακιστικά ανοίγματα
Νομός Αδριανουπόλεως

Ο **Νομός Αδριανουπόλεως** (1920 - 1922)  ήταν νομός της Ελλάδας. Δημιουργήθηκε με την Συνθήκη των Σεβρών και διαλύθηκε με την Ανακωχή των Μουδανιών.

Συγκεκριμένα,  η Ανατολική Θράκη προσαρτήθηκε στην Ελλάδα με τη Συνθήκη των Σεβρών και καταλήφθηκε από τον ελληνικό στρατό υπό τον Εμμανουήλ Ζυμβρακάκη τον Ιούνιο-Ιούλιο του 1920. Εγκαταλείφθηκε όμως τον Οκτώβριο του 1922 στα πλαίσια της Ανακωχής των Μουδανιών. Με τη Συνθήκη της Λωζάνης η περιοχή επιστράφηκε οριστικά στην Τουρκία. Διοικητικά ο νομός ανήκε στην Γενική Διοίκηση Θράκης μαζί με τους νομούς Έβρου, Καλλιπόλεως, Ραιδεστού, Ροδόπης και Σαράντα Εκκλησιών.

Σήμερα τα εδάφη του τέως ελληνικού νομού Αδριανουπόλεως, ανήκουν σε τρείς χώρες (Βουλγαρία, Ελλάδα και Τουρκία), και αποτελούν περιοχές τόσο του σημερινού Νομού Έβρου (Καστανιές, Ρίζια, Πεντάλοφος του Δήμου Ορεστιάδας κ.α.) άλλα και της τούρκικης επαρχίας Αδριανούπολης που έχει διαφορετική έκταση.

Πρωτεύουσα του νομού ήταν η ομώνυμη Αδριανούπολη ενώ ως Νομάρχης για το βραχύχρονο αυτό διάστημα υπηρέτησε ο  Αλή Ναΐπ Ζαδέ, που εκλέχθηκε με το Κόμμα Φιλελευθέρων.

## Παραπομπές


Κατηγορία:Πρώην διοικητικές διαιρέσεις της Ελλάδας
Κώστας Κουτσομύτης

Ο **Κώστας Κουτσομύτης** (Γρεβενά, 20 Σεπτεμβρίου 1938 – Μαρούσι, 10 Μαρτίου 2016) ήταν Έλληνας σκηνοθέτης της τηλεόρασης και του κινηματογράφου, ιδιαίτερα γνωστός για τηλεοπτικές μεταφορές κλασικής ελληνικής λογοτεχνίας. Μεταξύ άλλων σκηνοθέτησε τις σειρές *[[Βαμμένα κόκκινα μαλλιά]]*, *[[Εκείνος και εκείνος]]*, Ματωμένα χώματα και *[[Τα παιδιά της Νιόβης (Τηλεοπτική σειρά)|Τα παιδιά της Νιόβης]]*. Σπούδασε στην Ανώτατη Σχολή Κινηματογράφου της Βιέννης.

## Φιλμογραφία

### Κινηματογράφος

* Ο Κλοιός (1987)

### Τηλεοπτικές σειρές

## Πηγές


Κατηγορία:Έλληνες σκηνοθέτες
Γιάννης Σταθάς (πολιτικός)

Ο **Γιάννης Σταθάς** είναι Έλληνας πολιτικός και πρώην βουλευτής. Από την 1 Σεπτεμβρίου 2019 είναι δήμαρχος Διστόμου - Αράχοβας - Αντίκυρας.

## Βιογραφία
Γεννήθηκε το 1975 στο Δίστομο Βοιωτίας. Από το 1996 εργάζεται ως βιομηχανικός εργάτης στην εταιρεία «Αλουμίνιον της Ελλάδος». Σπούδασε Διοίκηση Επιχειρήσεων και Οργανισμών στο Ελληνικό Ανοικτό Πανεπιστήμιο.

### Πολιτική σταδιοδρομία
Ήταν μέλος του ΠΑΣΟΚ, από το οποίο αποχώρησε το 2010, όταν ψηφίστηκε το πρώτο μνημόνιο. Επίσης, το 2010 εξελέγη πρόεδρος εργατικού κέντρου Λιβαδειάς.

Τον Μάιο του 2012 εξελέγη βουλευτής Βοιωτίας με τον ΣΥΡΙΖΑ και ανανέωσε τη θητεία του στις εκλογές του Ιουνίου του 2012 και του Ιανουαρίου του 2015. Το καλοκαίρι του 2015 αποχώρησε από τον ΣΥΡΙΖΑ, λόγω της διαφωνίας του με το τρίτο μνημόνιο και προσχώρησε στη Λαϊκή Ενότητα. Στις εκλογές του Σεπτεμβρίου του 2015 ήταν επικεφαλής στην εκλογική λίστα της ΛΑΕ στη Βοιωτία.

Τον Νοέμβριο του 2012, μιλώντας από το βήμα της Βουλής, αποκάλεσε «κουτσό» τον Βόλφγκανγκ Σόιμπλε. Για τη δήλωση αυτή, που προκάλεσε πολλές αντιδράσεις, εξέδωσε επικριτική ανακοίνωση και το τμήμα δικαιωμάτων του ΣΥΡΙΖΑ. Τελικά, ο Γιάννης Σταθάς ζήτησε συγγνώμη, εξηγώντας ότι στην επαρχία (όπου μεγάλωσε) αυτό δεν θεωρείται προσβολή και ότι έκανε απλώς ένα λογοπαίγνιο για το συγκεκριμένο άτομο. Συνέχισε δηλώνοντας ότι δεν είναι ούτε στην παιδεία του, ούτε στην κουλτούρα του να προσβάλλει άλλους ανθρώπους.

Τον Μάρτιο του 2016 επανεξελέγη πρόεδρος του εργατικού κέντρου Λιβαδειάς, πετυχαίνοντας απόλυτη πλειοψηφία (6 από τις 11 έδρες). 

Τον Απρίλιο του 2016 ανακοίνωσε πως προσχωρεί στην Πλεύση Ελευθερίας.

Τον Μάιο του 2019, στις Δημοτικές εκλογές ήταν υποψήφιος δήμαρχος, επικεφαλής του συνδυασμού "Ενεργοί Δημότες" και τελικά εξελέγη δήμαρχος Διστόμου - Αράχοβας - Αντίκυρας από τον Α΄ Γύρο με ποσοστό 57,84% και 12 έδρες.

## Παραπομπές


Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Βοιωτίας
Κατηγορία:Δήμαρχοι ελληνικών πόλεων
Κωνσταντίνος Βοβολίνης

Ο **Κωνσταντίνος Βοβολίνης** (Αθήνα, 5 Ιανουαρίου 1913 - 10 Μαρτίου 1970) ήταν Έλληνας δημοσιογράφος και πολιτικός.

## Βιογραφικά στοιχεία
Σπούδασε νομικά στην Αθήνα και από πολύ νωρίς ασχολήθηκε με τη δημοσιογραφία. Εξέδωσε, μαζί με τον Λάζαρο Πηνιάτογλου και τον Γιάννη Μηλιό) την εφημερίδα «Ελληνικόν Αίμα», όργανο της ομώνυμης αντιστασιακής οργάνωσης, την περίοδο της Κατοχής.

Ανέλαβε γενικός γραμματέας του Δήμου Πειραιώς και της Βουλής, ενώ εξελέγη βουλευτής Πειραιώς το 1953 σε επαναληπτική εκλογή (29 Μαρτίου 1953) με τον Ελληνικό Συναγερμό και επανεξελέγη βουλευτής Πειραιώς και Νήσων με το Κόμμα Προοδευτικών το 1961.
Στην δικτατορική κυβέρνηση Παπαδόπουλου ήταν υφυπουργός Προεδρίας από το 1968 έως τον θάνατό του.

Απεβίωσε από οξεία κρίση λοιμώδους ηπατίτιδας το 1970.

Άφησε πλούσια συγγραφική παραγωγή.

## Επιλεγμένα έργα
*«Μέγα Ελληνικόν Βιογραφικόν Λεξικόν», εκδόσεις Κέρκυρα - economia Publishing
*«Μυστικαί εκδόσεις» (1945)
*«Το Χρονικόν του Παρνασσού» (1951, τιμήθηκε με εύφημο μνεία από την Ακαδημία Αθηνών)
*«Η Εκκλησία εις τον αγώνα της Ελευθερίας» (1952, έπαινος της Ακαδημίας Αθηνών)
*«Το Εθνικόν Θέατρον» (1955)

## Παραπομπές


## Εξωτερικοί σύνδεσμοι
*Κωνσταντίνος Βοβολίνης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες δημοσιογράφοι του 20ού αιώνα
Κατηγορία:Βουλευτές Πειραιώς και Νήσων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το Κόμμα Προοδευτικών
Β
Κατηγορία:Έλληνες υφυπουργοί Προεδρίας
Τροπική μόρωση

Η **τροπική μόρωση** (επίσης γνωστή ως **τροπικό θήλωμα**, **thymosis**, **polypapilloma tropicum**, **parangi**, **bouba**, **frambösie**, και **pian**) είναι μια τροπική μόλυνση του δέρματος, των οστών και των αρθρώσεων που προκαλείται από το μικρόβιο της σπειροχαίτης *[[Treponema pallidum]] pertenue*. Η ασθένεια εκδηλώνεται με μια στρογγυλή και σκληρή διόγκωση του δέρματος, διαμέτρου 2 έως 5 εκατοστών. Το κέντρο ενδέχεται να διαρραγεί και να σχηματιστεί μία έλκωση. Αυτή η αρχική δερματική αλλοίωση επουλώνεται κατά κανόνα μέσα σε τρεις έως έξι μήνες. Με την παρέλευση εβδομάδων ή και ετών, ενδέχεται να παρουσιαστεί πόνος στις αρθρώσεις και τα οστά, να εκδηλωθεί κόπωση, και να εμφανιστούν νέες δερματικές αλλοιώσεις. Το πάχος του δέρματος στις παλάμες των χεριών και στα πέλματα των ποδιών μπορεί να αυξηθεί και το δέρμα να ανοίξει. Τα οστά (κυρίως της μύτης) ενδέχεται να παραμορφωθούν. Μετά από πέντε ή περισσότερα έτη μπορεί να νεκρώσουν μεγάλα τμήματα του δέρματος και επακολούθως, να δημιουργηθούν ουλές.

Η τροπική μόρωση μεταδίδεται κατά την άμεση επαφή με το υγρό που προέρχεται από τη δερματική αλλοίωση κάποιου μολυσμένου ατόμου. Συνήθως η επαφή είναι μη σεξουαλικής φύσης. Η νόσος είναι πιο συχνή στα παιδιά, διότι εξαπλώνεται όταν παίζουν μαζί. Άλλες συναφείς τρεπονηματικές νόσοι είναι η bejel (*Treponema pallidum endemicum*), η πίντα (*Treponema pallidum carateum*) και η σύφιλη (*Treponema pallidum pallidum*). Συχνά, η τροπική μόρωση διαγιγνώσκεται από την παρουσία των αλλοιώσεων. Οι εξετάσεις αίματος αντισωμάτων είναι χρήσιμες, αλλά δεν προσφέρουν πληροφορίες για τον διαχωρισμό πρόσφατων μολύνσεων από παλαιότερες μολύνσεις. Η αλυσιδωτή αντίδραση πολυμεράσης (PCR) είναι η πιο ακριβής μέθοδος διάγνωσης.

Η πρόληψη συνίσταται εν μέρει στη θεραπεία όσων πάσχουν από τη νόσο μειώνοντας έτσι τον κίνδυνο μετάδοσης. Στις περιπτώσεις που η νόσος εκδηλώνεται με μεγάλη συχνότητα, είναι αποτελεσματική η ομαδική θεραπεία. Η εξάπλωση μπορεί επίσης να μειωθεί με τη βελτίωση της καθαριότητας και των συνθηκών υγιεινής. Η θεραπεία γίνεται συνήθως με αντιβιωτικό-ά μεταξύ των οποίων περιλαμβάνονται: η από του στόματος λαμβανόμενη αζιθρομυκίνη ή η ενέσιμη βενζαθινική πενικιλλίνη. Χωρίς την απαιτούμενη θεραπεία, εμφανίζονται σωματικές δυσμορφίες στο 10% των περιπτώσεων.

Από το 2012 η τροπική μόρωση είναι κοινή σε τουλάχιστον 14 τροπικές χώρες. Η νόσος προσβάλλει μόνο τους ανθρώπους. Κατά τις δεκαετίες του 1950 και του 1960 ο Παγκόσμιος Οργανισμός Υγείας (ΠΟΥ) κατάφερε να εξαλείψει σχεδόν την τροπική μόρωση. Έκτοτε ο αριθμός των κρουσμάτων έχει αυξηθεί και ο ΠΟΥ προσπαθεί και πάλι να εξαλείψει την ασθένεια μέχρι το 2020. Η τελευταία εκτίμηση σχετικά με τον αριθμό των μολυσμένων ατόμων αναφέρει περισσότερα από 500.000 κρούσματα το 1995. Παρά το γεγονός ότι μία από τις πρώτες περιγραφές της νόσου έγινε το 1679 από τον Willem Piso, τα ιστορικά στοιχεία δείχνουν ότι η τροπική μόρωση μπορεί να είχε ήδη εμφανιστεί στο ανθρώπινο είδος εδώ και 1,6 εκατομμύρια χρόνια.

## Παραπομπές


Κατηγορία:Ιογενείς ασθένειες
Κατηγορία:Τροπικές ασθένειες
Πρωτάθλημα Γαλλίας πετοσφαίρισης ανδρών

Το **Πρωτάθλημα Γαλλίας πετοσφαίρισης ανδρών** έχει πάρει διάφορες ονομασίες κατά καιρούς (*Nationale 1* ή *Division 1* ειδικότερα) και μέχρι πρόσφατα ονομαζόταν *« Pro A »* μεταξύ 1996 και 2009, ενώ από το 2009 ονομάζεται *« Ligue A »*.

Οι ομάδες που θα τερματίσουν στις πρώτες οκτώ θέσεις στο τέλος της κανονικής περιόδου (26 παιχνίδια) συναγωνίζονται στα play-off, τα οποία αποτελούν την προημιτελική φάση, την ημιτελική φάση και τον διπλό τελικό. Οι ομάδες οι οποίες τερματίζουν στις δύο τελευταίες θέσεις της βαθμολογίας υποβιβάζονται στην αμέσως κατώτερη κατηγορία.

## Παραπομπές


## Εξωτερικοί σύνδεσμοι
* 

Κατηγορία:Αθλητισμός στη Γαλλία
Πρωτάθλημα υδατοσφαίρισης Γαλλίας ανδρών

Το **Πρωτάθλημα Γαλλίας υδατοσφαίρισης ανδρών**, γνωστό ως *« Pro A »* σύμφωνα με την επίσημη ονομασία του πρωταθλήματος από τη διοργανώτρια αρχή LPWP, αποτελεί την πρώτη κατηγορία στο σύστημα πρωταθλημάτων υδατοσφάιρισης ανδρών στη Γαλλία. Ιδρύθηκε το 1896 από την USFSA, ενώ το 1921, την ευθύνη της διοργάνωσης ανέλαβε η νεοϊδρυθείσα τότε FFN.

Ο πλέον επιτυχημένος σύλλογος του πρωταθλήματος είναι η Ανφάν ντε Νεπτούν ντε Τουρκουά με 46 τίτλους συνολικά. Οι αγωνιστικές περίοδοι 1955–56 και 1970–71 δεν διεξήχθησαν.

## Παραπομπές


## Εξωτερικοί σύνδεσμοι
* 

Ανδρων 01
Πρωταθλημα 01
Γαλλια
Νομός Καλλιπόλεως

Ο **Νομός Καλλιπόλεως** ήταν διοικητική διαίρεση, Νομός, της Ελλάδος στην Ανατολική Θράκη κατά την περίοδο 1920 - Αύγουστος 1922 και καταλάμβανε τμήμα της Χερσονήσου της Καλλιπόλεως. Η Ανατολική Θράκη προσαρτήθηκε στην Ελλάδα με την Συνθήκη των Σεβρών και κατελήφθη από τον ελληνικό στρατό υπό τον Εμμανουήλ Ζυμβρακάκη τον Ιούνιο-Ιούλιο 1920. Εγκαταλήφθηκε δε πάλι τον Οκτώβριο του 1922 στα πλαίσια της Ανακωχής των Μουδανιών. Με την Συνθήκη της Λωζάνης η περιοχή επιστράφηκε οριστικά στην Τουρκία. Διοικητικά ο νομός ανήκε στην Γενική Διοίκηση Θράκης μαζί με τους νομούς Έβρου, Αδριανουπόλεως, Ραιδεστού, Ροδόπης, και Σαράντα Εκκλησιών.

Ο νομός αυτός καταλάμβανε σχεδόν ολόκληρη την έκταση της χερσονήσου της Καλλίπολης. Σήμερα τα εδάφη του τέως ελληνικού νομού αποτελούν μέρος της τούρκικης επαρχίας Τσανάκκαλε (ή Δαρδανελίων) που έχει διαφορετική έκταση και περιλαμβάνει και εδάφη που ανήκουν γεωγραφικά στην Ασία, καθώς και τα νησιά του Αιγαίου Τένεδος και Ίμβρος, οι οποίες πριν την συνθήκη της Λωζάννης ανήκαν διοικητικά στον Νομό Λέσβου.

Πρωτεύουσα του νομού ήταν η ομώνυμη Καλλίπολη. Άλλες σημαντικές πόλεις και χωριά του νομού ήταν η Κεσσάνη, η Καρδία (Θράκη), η Σηστός, η Μάδυτος κ.α.

## Παραπομπές


Κατηγορία:Νομοί της Ελλάδας
Pro A

Ο όρος **Pro A** μπορεί να αναφέρεται σε διαφορετικά άρθρα που αφορούν τον αθλητισμό.

* Pro A, πρώτη κατηγορία καλαθοσφαίρισης ανδρών της Γαλλίας
* Pro A, πρώτη κατηγορία υδατοσφαίρισης ανδρών και γυναικών της Γαλλίας
* Pro A, πρώτη κατηγορία επιτραπέζιας αντισφαίρισης της Γαλλίας
* Pro A, παλαιότερη ονομασία της πρώτης κατηγορίας πετοσφαίρισης ανδρών της Γαλλίας
* Pro A, δεύτερη κατηγορία καλαθοσφαίρισης ανδρών της Γερμανίας
Μαρίνος Νεαπολίτης

Ο **Μαρίνος Νεαπολίτης** ήταν Ναπολιτάνος ο οποίος ευρισκόταν στην υπηρεσία του Βυζαντινού Αυτοκράτορα Αλέξιου Α΄ Κομνηνού.

## Βιογραφία
Νεότερος υιός της οικογένειας των Δουκών της Νεάπολης, ο Μαρίνος έλαβε την παιδεία του στην Κωνσταντινούπολη, όπου και εισήλθε στην υπηρεσία του Αλεξίου Α΄. Η πίστη του προς αυτόν, σύμφωνα με την Άννα Κομνηνή, ήταν αμφίβολη, ενώ φαίνεται να πρόδωσε τον Αυτοκράτορα. Ωστόσο, έλαβε συγχώρεση για τις πράξεις του λίγο πριν την Σύνοδο των Βλαχερνών, ενώ, ταυτόχρονα, δήλωσε πίστη προς το πρόσωπό του (προς το 1093/1094). Κατείχε, εκείνη την περίοδο, το αξίωμα του Σεβαστού. Εξελίχθηκε σε έναν από τους στενότερους συνεργάτες του Αλέξιου Α΄, του οποίου η περίοδος βασιλείας συνδέθηκε με μία έντονη δυτικοποίηση της αυτοκρατορικής αυλής, ενώ ενεπλάκη (προς το 1108) στην συνωμοσία την οποία μηχανεύτηκε ο Αλέξιος, προκειμένου να αποσπάσει από τον Βοϊμόνδο του Τάραντα, ορισμένους εκ των κόμητών του. Συγκεκριμένα, ο Αλέξιος απέστειλε ψευδείς επιστολές σε ορισμένους αξιωματούχους του Βοϊμόνδου, μέσω των οποίων τους έδινε την εντύπωση για προδοσία των πρώτων, την στιγμή κατά την οποία ο ισχυρός Νορμανδός ηγεμόνας ετοιμαζόταν, εκ νέου, να εισβάλει στην Αυτοκρατορία.

Συμμετείχε, στην συνέχεια, στις διαπραγματεύσεις για την υπογραφή της Συνθήκης της Δεαβόλεως (Σεπτέμβριος 1108), της οποίας και ήταν ένας από τους υπογράφοντες μαζί με τον Ρογήρο τον Φράγκο και τον Πιέρ ντ'Αλιφά.

## Πηγή
* Élisabeth Malamut, *Alexis I<sup>er</sup> Comnène*, éditions Ellipses, 2007.

Κατηγορία:Βυζαντινοί αξιωματούχοι
Νέα Καβάλα Κιλκίς

Η **Νέα Καβάλα** είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 25 μέτρα.

## Γεωγραφικά στοιχεία
Η Νέα Καβάλα βρίσκεται δίπλα και ανατολικά της Εθνικής Οδού ΠΑΘΕ Α1, στο ύψος του κόμβου  Πολυκάστρου και επί της επαρχιακής οδού Πολυκάστρου - Κιλκίς, σε καίριο συγκοινωνιακό σημείο. Απέχει 3,5 χλμ. από το Πολύκαστρο, 29 χλμ. από το Κιλκίς, 50 χλμ. από τη Θεσσαλονίκη και είναι κτισμένη σε υψόμετρο 26 μ.. πάνω από την επιφάνεια της θάλασσας. Το χωριό είναι στο κέντρο του λεκανοπεδίου των αποξηραμένων λιμνών Αρζάν - Αματόβου. Στη Νέα Καβάλα λειτουργεί το Βιοτεχνικό Πάρκο (ΒΙ.ΠΑ.) Πολυκάστρου με αρκετές βιοτεχνίες και εργοστάσια χαμηλής όχλησης. Λίγο έξω από το χωριό βρίσκεται το Αεροδρόμιο Πολυκάστρου (FAA: GR-0004), το μεγαλύτερο αεραθλητικό κέντρο της Βόρειας Ελλάδας, και μία από τις σημαντικότερες πίστες των πρωταθλημάτων του μηχανοκίνητου αθλητισμού στην Ελλάδα. Από το 2016 το Αεραθλητικό Κέντρο Νέας Καβάλας έχει αναστείλει τη λειτουργία του, καθώς έχει μετατραπεί σε χώρο διαμονής παράτυπων μεταναστών και προσφύγων.

## Ιστορικά στοιχεία
Το χωριό δημιουργήθηκε μετά το 1934, αφού είχαν αποξηρανθεί οι δίδυμες λίμνες Αρζάν - Αματόβου. Η συγκυρία της περιόδου αναταραχών στην Καβάλα λόγω των τεράστιων κινητοποιήσεων των καπνεργατών εκεί, οδήγησε στην απόφαση να εγκατασταθούν κάποιες οικογένειες στην περιοχή, ιδρύοντας έτσι τη «Νέα Καβάλα», και να τους παραχωρηθούν γαίες προς καλλιέργεια.

## Διοικητικά στοιχεία
Ως οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Πολυκάστρου. Σύμφωνα με το σχέδιο Καλλικράτης, μαζί με τον Λιμνότοπο, τη Σιταριά και τον Χρυσόκαμπο αποτελούν την τοπική κοινότητα Λιμνοτόπου που υπάγεται στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 140 κατοίκους.

## Παραπομπές


Κατηγορία:Δήμος Παιονίας
Κατηγορία:Χωριά της περιφερειακής ενότητας Κιλκίς